**JELGAVAS VALSTSPILSĒTAS PAŠVALDĪBAS 2024. GADA 25. JŪLIJA**

**SAISTOŠO NOTEIKUMU NR.24-28**

 **“JELGAVAS VALSTSPILSĒTAS PAŠVALDĪBAS ADMINISTRATĪVAJĀ TERITORIJĀ IETILPSTOŠĀS LIELUPES UPES DAĻAS UN DRIKSAS UPES IZMANTOŠANA”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| **1. Mērķis un nepieciešamības pamatojums**  | Šobrīd kārtību, kādā Jelgavas valstspilsētas pašvaldības (turpmāk – Pašvaldība) administratīvajā teritorijā ietilpstošo Lielupes upes daļu un Driksas upi izmanto satiksmei kuģošanas līdzekļi, kurus lieto komercdarbības veikšanai, kuģošanas līdzekļu satiksmes kārtību publisku pasākumu norises laikā un zemūdens niršanas ar akvalangiem upes akvatorijā aizliegumu nosaka Jelgavas pilsētas pašvaldības 2017.gada 27.aprīļa saistošie noteikumi Nr.17-13 "Par Jelgavas pilsētas administratīvajā teritorijā ietilpstošās Lielupes upes daļas un Driksas upes izmantošanu" (turpmāk – Saistošie noteikumi).Pašvaldību likuma pārejas noteikumu 6. punktā noteikts pienākums pašvaldības domei izvērtēt uz likuma “Par pašvaldībām” normu pamata izdoto saistošo noteikumu atbilstību Pašvaldību likumam un izdot jaunus saistošos noteikumus atbilstoši Pašvaldību likumā ietvertajam pilnvarojumam līdz 2024. gada 30. jūnijam.Ņemot vērā to, ka Saistošie noteikumi izdoti saskaņā ar likuma “Par pašvaldībām” 43. panta trešo daļu, pašvaldībai ir tiesības izdarīt grozījumus to izdošanas tiesiskajā pamatojumā. Līdz ar to nepieciešams veikt grozījumus Saistošajos noteikumos, bet ievērojot to, ka nepieciešamo grozījumu apjoms pārsniedz pusi no spēkā esošo Saistošo noteikumu normu apjoma un, pamatojoties uz Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 140. un 186. punktu, ir sagatavoti jauni saistošie noteikumi.Saistošajos noteikumos veikti grozījumi izdošanas tiesiskajā pamatojumā un svītrota atsauce uz likuma “Par pašvaldībām” 43. panta trešo daļu.Saskaņā ar Administratīvo teritoriju un apdzīvoto vietu likuma (stājās spēkā 2021. gada 1. jūlijā) 8. panta trešo daļu Jelgava ir valstspilsēta. Līdz ar to veikti redakcionāli labojumi, lai Saistošajos noteikumos lietotā terminoloģija attiecībā uz pilsētas nosaukumu atbilstu Administratīvo teritoriju un apdzīvoto vietu likumam. Ņemot vērā to, ka palielinājās pieprasījums Pašvaldībai piederošo kuģošanas līdzekļu stāvvietas izmantošanai, Saistošajos noteikumos:- precizēts termins “kuģošanas līdzekļu nolaišanas vieta (slips)”, t.i. Pašvaldībai piederoša publiskai lietošanai paredzēta vieta, kas ir apzīmēta ar navigācijas zīmi “Atļauts kuģošanas līdzekli nolaist ūdenī un izcelt krastā”;- papildināti ar terminu “peldlīdzeklis” skaidrojumu, t.i. ierīce, ar kuru pārvietojas pa ūdeni (piemēram, ūdens velosipēds (katamarāns), SUP dēļi) un kuru upes akvatorijā izmanto komerciālos nolūkos;- 5.punkts izteikts jaunā redakcijā, nosakot, ka pasažieru kuģim un peldlīdzeklim kuģošanas līdzekļu stāvvietu atļauts izmantot ievērojot:- līdz 2025. gada 1. janvārim - saņemot Pašvaldības iestādes "Pilsētsaimniecība" saskaņojumu, kuru izsniedz uz iesniegumā norādīto laika periodu, bet ne ilgāk kā līdz kalendārā gada beigām vai līdz Kuģu reģistra izsniegtās kuģošanas līdzekļa reģistrācijas apliecībā norādītajam apliecības derīguma termiņam, ja tas iestājas šajā kalendārajā gadā;- no 2025.gada 1.janvāra - noslēdzot ar Pašvaldības iestādi “Pilsētsaimniecība” nomas līgumu, pamatojoties uz izsoles rezultātiem, kura tiks rīkota saskaņā ar Ministru kabineta 2018. gada 19. jūnija noteikumiem Nr.350 “Publiskās personas zemes nomas un apbūves tiesības noteikumi”.Vairs nav paredzēta maršruta saskaņošana ar Pašvaldības iestādi “Jelgavas reģionālais tūrisma centrs”.Turpmāk kustības grafika saskaņošana ar Pašvaldības iestādi “Pilsētsaimniecība” būs nepieciešama tikai regulāriem kravas komercpārvadājumiem, kuri tiks veikti biežāk kā vienu reizi nedēļā.Jelgavas pilsētas pašvaldības iestādes “Jelgavas pašvaldības operatīvās informācijas centrs” nosaukums aizstāts ar Pašvaldības iestādes “Jelgavas digitālais centrs” nosaukumu.Ievērojot Ministru kabineta 2016.gada 9.febuāra noteikumu Nr.92“Noteikumi par kuģošanas līdzekļu satiksmi iekšējos ūdeņos” 76. punktu, precizēta saistošo noteikumu 9. punkta redakcija, nosakot, ka par satiksmes negadījumiem uz ūdens vai situācijām, kas var apdraudēt kuģošanas satiksmi, jāziņo, zvanot uz vienoto ārkārtas palīdzības izsaukumu numuru 112 vai 115 un papildus var zvanīt uz Pašvaldības iestādes "Jelgavas digitālais centrs" bezmaksas atbalsta tālruni 8787. |
| **2. Fiskālā ietekme uz pašvaldības budžetu** |  Precīzu Saistošo noteikumu projekta ietekmi uz pašvaldības budžetu noteikt nevar. Nav nepieciešama jaunu institūciju izveide, jo Saistošo noteikumu īstenošanā iesaistītajām institūcijām nav plānoti jauni pienākumi vai funkcijas. Budžetā būs ieņēmumi no Saistošo noteikumos paredzētajiem nomas līgumiem, uz kuru pamata tiks maksāta nomas maksa par kuģošanas līdzekļu stāvvietas izmantošanu. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** |  Nav sociālās ietekmes.  Nav ietekmes uz vidi un uz iedzīvotāju veselību.Par ietekmi uz uzņēmējdarbības vidi un konkurenci Pašvaldības teritorijā - tiks rīkota nomas tiesību izsole par kuģošanas līdzekļu stāvvietas izmantošanu saskaņā ar Ministru kabineta 2018. gada 19. jūnija noteikumiem Nr.350 “Publiskas personas zemes nomas un apbūves tiesības noteikumi”. |
| **4. Ietekme uz administratīvajām procedūrām un to izmaksām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām.** | Saistošie noteikumi tiks publicēti oficiālajā izdevumā “Latvijas Vēstnesis”, informatīvajā izdevumā "Jelgavas Vēstnesis", pašvaldības tīmekļvietnē [www.jelgava.lv](http://www.jelgava.lv) un iestādes “Pilsētsaimniecība” tīmekļvietnē [www.pilsetsaimnieciba.lv](http://www.pilsetsaimnieciba.lv), iepriekš nosūtot Satiksmes ministrijai atzinuma sniegšanai.Saistošo noteikumu izpilde neietekmēs tās institūcijas funkcijas un uzdevumus, kura nodrošinās saistošo noteikumu izpildi. |
| **5. Ietekme uz pašvaldības funkcijām un cilvēkresursiem** | Sakarā ar Noteikumu izpildi tiks noteikti jauni pienākumi vai uzdevumi esošajiem darbiniekiem. |
| **6. Informācija par izpildes nodrošināšanu** |  Saistošo noteikumu izpildē nav paredzēts izveidot jaunu institūciju. |
| **7. Prasību un izmaksu samērīgums pret ieguvumiem, ko sniedz mērķa sasniegšana** |  Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Saistošo noteikumu prasības un to izpilde neradīs papildu izmaksas pašvaldībai.Pašvaldības izraudzītie līdzekļi ir leģitīmi un rīcība ir atbilstoša normatīviem aktiem. |
| **8. Izstrādes gaitā veiktās konsultācijas ar privātpersonām un institūcijām** | Saistošo noteikumu projekts un tam pievienotais paskaidrojuma raksts 09.04.2024. tika publicēts pašvaldības oficiālajā tīmekļvietnē www.jelgava.lv sabiedrības viedokļa noskaidrošanai, paredzot termiņu viedokļu sniegšanai līdz 22.04.2024. Par saistošo noteikumu projektu pašvaldība nav saņēmusi viedokļus un priekšlikumus.Jelgavas valstspilsētas pašvaldībā 2024. gada 12. jūnijā saņemts Latvijas Jūras administrācijas pozitīvs atzinums Nr.1-7/N-148e par saistošo noteikumu projektu no kuģošanas drošības viedokļa. |

Jelgavas valstspilsētas pašvaldības domes priekšsēdētājs A. Rāviņš